ᱵᱮᱸᱠ ᱚᱯᱷ ᱤᱱᱰᱤᱭᱟ

ᱵᱮᱸᱠ ᱚᱯᱷ ᱤᱱᱰᱤᱭᱟ (English: Bank of India) ᱥᱤᱧᱚᱛ ᱨᱮᱱᱟᱜ ᱢᱤᱫ ᱟᱥᱚᱞ ᱣᱭᱟᱣᱥᱟᱭᱤᱠ ᱥᱮᱸᱴᱚᱨ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱟᱥᱚᱞ ᱨᱮᱦᱮᱫ ᱫᱚ ᱢᱩᱢᱵᱟᱭ ᱨᱮ ᱢᱮᱱᱟᱜᱼᱟ ᱾

ᱩᱨᱩᱢ
ᱵᱮᱸᱠ ᱚᱯᱷ ᱤᱱᱰᱤᱭᱟ ᱫᱚ ᱥᱤᱧᱚᱛ ᱨᱮᱱᱟᱜ ᱚᱜᱨᱟᱱᱤ ᱵᱮᱸᱠ ᱠᱷᱚᱱ ᱢᱤᱫ ᱜᱮᱭᱟ ᱟᱨ ᱒᱙ ᱵᱤᱫᱮᱥᱤ ᱰᱟᱹᱨ ᱠᱚ ᱥᱮᱞᱮᱫ ᱠᱟᱛᱮᱜ ᱱᱚᱶᱟ ᱥᱟᱱᱟᱢ ᱔,᱒᱙᱓ ᱰᱟᱹᱨ ᱢᱮᱱᱟᱜ-ᱟ᱾ ᱱᱚᱶᱟ ᱰᱟᱹᱨ  ᱫᱚ ᱕᱐ ᱴᱚᱴᱷᱟ ᱠᱟᱨᱭᱚᱞᱟᱭ ᱟᱜ ᱢᱚᱫᱷᱭᱚᱢ ᱛᱮ ᱱᱤᱭᱚᱱᱛᱨᱚᱱ ᱮᱫᱟᱭ᱾ ᱰᱟᱹᱨ ᱨᱮᱱᱟᱜ ᱵᱟᱹᱲᱛᱤ ᱮᱞᱮᱞ ᱢᱩᱢᱵᱟᱭ ᱟᱨᱦᱚᱸ ᱟᱦᱢᱟᱫᱟᱫᱟᱵᱟᱫᱽ ᱟᱨ ᱯᱩᱱᱮ ᱨᱮ ᱢᱮᱱᱟᱜ-ᱟ᱾ ᱵᱮᱸᱠ ᱚᱯᱷ ᱤᱸᱰᱤᱭᱟ ᱨᱮ ᱥᱣᱤᱯᱷᱴ ᱥᱚᱥᱟᱭᱤᱴᱤ ᱯᱷᱚᱨ ᱣᱚᱨᱞᱰ ᱣᱟᱭᱤᱰ ᱤᱱᱴᱟᱨ ᱵᱮᱸᱠ ᱯᱷᱤᱱᱮᱱᱥᱤᱭᱟᱞ ᱴᱮᱞᱤᱠᱭᱩᱱᱤᱠᱮᱥᱟᱱ ᱨᱮᱱᱟᱜ ᱢᱤᱫ ᱥᱚᱸᱥᱛᱷᱟᱯᱟᱠ ᱥᱚᱫᱚᱥᱭ ᱠᱟᱱᱟ᱾ ᱵᱮᱸᱠ ᱫᱚ ᱗ ᱥᱮᱯᱴᱮᱢᱵᱚᱨ ᱒᱐᱐᱖ ᱨᱮ ᱟᱡᱟᱜ ᱯᱨᱚᱪᱚᱞᱚᱱ ᱠᱷᱚᱱᱟᱜ ᱢᱟᱲᱟᱝ ᱥᱟᱭ ᱥᱮᱨᱢᱟ ᱯᱩᱨᱟᱹᱣ ᱠᱮᱫ ᱟᱭ᱾

ᱮᱛᱚᱦᱚᱵ ᱨᱮ ᱱᱚᱶᱟ ᱵᱮᱸᱠ ᱢᱩᱢᱵᱟᱭ ᱨᱮ ᱢᱤᱫ ᱴᱟᱝ ᱜᱮ ᱚᱯᱷᱤᱥ ᱛᱟᱦᱮᱸᱜ ᱠᱟᱱᱟ, ᱱᱚᱶᱟ ᱨᱮᱱᱟᱜ ᱪᱩᱠᱛᱟ ᱯᱩᱸᱡᱤ ᱴᱟᱠᱟ ᱕᱐ ᱞᱟᱠᱷ ᱛᱟᱦᱮᱸᱜ ᱠᱟᱱᱟ ᱟᱨ ᱱᱚᱶᱟ ᱨᱮ ᱕᱐ ᱠᱚᱨᱚᱢᱪᱟᱨᱤ ᱠᱚ ᱛᱟᱦᱮᱸᱜ ᱠᱟᱱᱟ᱾ ᱯᱨᱚᱜᱜᱚᱛᱤ ᱨᱮᱱᱟᱜ ᱰᱟᱦᱟᱨ ᱨᱮ ᱟᱜᱨᱚᱥᱟᱨ ᱦᱩᱭᱩᱜ ᱟᱛᱮᱜ ᱵᱮᱸᱠ ᱫᱚ ᱩᱥᱟᱹᱨᱟ ᱮ ᱣᱤᱠᱟᱥ ᱠᱮᱫ-ᱟ ᱟᱨ ᱵᱮᱸᱠ ᱫᱚ ᱢᱤᱫ ᱫᱟᱲᱮᱭᱟᱱ ᱥᱚᱸᱥᱟᱛᱷᱟᱱ ᱞᱮᱠᱟᱛᱮ ᱥᱚᱫᱚᱨ ᱨᱟᱠᱟᱵ ᱟᱛᱮᱜ ᱡᱮᱡᱟᱛᱟᱹᱨᱤ ᱥᱛᱟᱨ ᱨᱮ ᱟᱡᱟᱜ  ᱥᱩᱫᱨᱤᱲᱷ ᱥᱚᱫᱚᱨ ᱮ ᱫᱟᱨᱡᱽ ᱠᱮᱫ-ᱟ᱾ ᱵᱮᱸᱠ ᱡᱮᱜᱮᱛᱟᱹᱨᱤ ᱥᱛᱟᱨ ᱨᱮ ᱦᱚᱸ ᱥᱟᱨᱮᱡ ᱯᱚᱨᱤᱪᱚᱞᱚᱱ ᱞᱟᱹᱜᱤᱫ ᱠᱟᱱᱟᱭ᱾ ᱠᱟᱨᱚᱵᱟᱨ ᱢᱟᱛᱨᱟ ᱨᱮ ᱵᱮᱸᱠ ᱫᱚ ᱥᱟᱨᱣᱚᱡᱚᱱᱤᱠ ᱴᱚᱴᱷᱟ ᱨᱮᱱᱟᱜ ᱵᱮᱸᱠ ᱨᱮ ᱟᱡᱟᱜ ᱱᱤᱡᱮ ᱡᱟᱭᱜᱟ ᱵᱟᱱᱟᱣ ᱫᱚᱦᱚ ᱟᱠᱟᱫᱟᱭ᱾
ᱟᱥᱚᱞ ᱰᱟᱹᱨ ᱥᱟᱺᱦᱤᱡ ᱥᱤᱧᱚᱛ ᱨᱮᱱᱟᱜ ᱥᱟᱱᱟᱢ ᱯᱚᱱᱚᱛ/ᱥᱟᱸᱜᱷ ᱴᱚᱴᱷᱟ ᱨᱮ ᱵᱮᱸᱠ ᱨᱮᱱᱟᱜ ᱔᱘᱒᱘ ᱰᱟᱹᱨ ᱢᱮᱱᱟᱜ-ᱟ᱾ ᱱᱚᱶᱟ ᱰᱟᱹᱨ ᱨᱮᱱᱟᱜ ᱱᱤᱭᱚᱱᱛᱨᱚᱱ ᱕᱐ ᱟᱸᱪᱚᱞᱤᱠ ᱚᱯᱷᱤᱥ ᱠᱚ ᱦᱚᱛᱮᱛᱮ ᱦᱩᱭᱩᱜ ᱠᱟᱱᱟ᱾ ᱣᱤᱫᱮᱥ ᱨᱮ ᱵᱮᱸᱠ ᱨᱮᱱᱟᱜ ᱕᱖ ᱰᱟᱹᱨ/ᱠᱟᱨᱭᱚᱞᱟᱭ ᱟᱨ ᱚᱱᱩᱥᱚᱸᱜᱤᱭᱟ ᱟᱨ ᱑ ᱩᱫᱽᱭᱚᱢ ᱢᱮᱱᱟᱜ-ᱟ᱾

ᱵᱮᱸᱠ ᱫᱚ ᱑᱙᱙᱗ ᱨᱮ ᱟᱡᱟᱜ ᱟᱯᱱᱟᱨ ᱯᱩᱭᱞᱩ ᱯᱟᱵᱽᱞᱤᱠ ᱤᱥᱭᱩ ᱡᱟᱨᱤ ᱠᱮᱫᱟᱭ ᱟᱨ ᱯᱷᱮᱵᱽᱨᱩᱣᱟᱨᱤ, ᱒᱐᱐᱘ ᱨᱮ ᱠᱣᱟᱞᱤᱯᱷᱟᱭᱤᱰ ᱤᱱᱥᱴᱤᱴᱭᱥᱟᱱ ᱯᱞᱮᱟᱢᱮᱱᱚᱴ ᱨᱮᱱᱟᱜ ᱯᱟᱞᱚᱱ ᱦᱩᱭ ᱮᱱᱟ᱾ ᱡᱮᱞᱮᱠᱟ ᱓᱐.᱐᱙.᱒᱐᱐᱙ ᱟᱮᱭᱟᱨᱫᱷᱟᱨᱚᱠ ᱨᱮᱱᱟᱜ ᱥᱟᱱᱟᱢ ᱮᱞᱮᱞ ᱒,᱑᱕,᱗᱙᱐ ᱠᱟᱱᱟ᱾ 

ᱫᱨᱤᱲᱛᱟ ᱠᱷᱚᱱ ᱵᱩᱡᱷᱟᱣ ᱟᱱ ᱟᱨ ᱥᱟᱣᱫᱷᱟᱱᱤ ᱨᱮᱱᱟᱜ ᱱᱤᱛᱤᱮ ᱠᱚ ᱟᱯᱱᱟᱨ ᱞᱮᱠᱟᱛᱮ ᱦᱩᱭᱩᱜ ᱵᱮᱸᱠ, ᱟᱭᱢᱟ ᱱᱟᱣᱚᱱᱢᱮᱥᱤ ᱥᱮᱵᱟ ᱠᱚ ᱟᱨ ᱥᱤᱥᱴᱚᱢ ᱮᱦᱚᱵ ᱞᱟᱹᱜᱤᱫ ᱛᱮ ᱥᱟᱱᱟᱢ ᱠᱷᱚᱱ ᱞᱟᱦᱟ ᱛᱟᱦᱮᱸ ᱟᱠᱟᱱᱟ᱾ ᱯᱚᱨᱚᱸᱯᱚᱨᱤᱠ ᱢᱩᱞᱭᱚ ᱟᱨ ᱱᱤᱛᱤ ᱠᱚ ᱥᱮ ᱟᱫᱷᱩᱱᱤᱠᱛᱚᱢ  ᱥᱚᱸᱨᱚᱪᱱᱟ ᱨᱮᱱᱟᱜ ᱥᱚᱯᱷᱚᱞᱛᱟ ᱢᱮᱥᱟ ᱠᱟᱛᱮᱜ ᱠᱟᱨᱚᱵᱟᱨ ᱦᱩᱭ ᱤᱫᱤᱜ ᱠᱟᱱᱟ᱾ ᱵᱮᱸᱠ ᱚᱯᱷ ᱤᱸᱰᱤᱭᱟ ᱨᱟᱥᱴᱨᱤᱭᱠᱨᱤᱛ ᱵᱮᱸᱠ ᱨᱮ ᱯᱩᱭᱞᱩ ᱚᱱᱠᱟᱱ ᱵᱮᱸᱠ ᱠᱟᱱᱟ ᱡᱟᱦᱟᱸᱭ ᱑᱙᱘᱙ ᱨᱮ ᱢᱩᱢᱵᱟᱭ ᱥᱚᱦᱚᱨ ᱨᱮ ᱴᱟᱦᱟᱞᱟᱪᱢᱤ ᱰᱟᱹᱨ ᱨᱮᱱᱟᱜ ᱯᱩᱨᱱᱛᱟ ᱠᱚᱢᱯᱭᱩᱴᱚᱨᱞᱨᱤᱛ ᱦᱩᱭ ᱮᱱᱟ ᱟᱨ ᱮᱴᱮᱢ ᱥᱩᱵᱤᱫᱷᱟ ᱛᱷᱟᱯᱚᱱ ᱮᱱᱟ᱾ ᱵᱮᱸᱠ ᱥᱤᱧᱚᱛ ᱨᱮ ᱥᱣᱤᱯᱷᱴ ᱨᱮᱱᱟᱜ ᱥᱚᱸᱥᱟᱛᱯᱚᱠ ᱥᱚᱫᱚᱥᱭᱚ ᱵᱟᱱᱟᱣ ᱮᱱᱟᱭ᱾᱑᱙᱘᱒ ᱨᱮ ᱨᱤᱱ ᱥᱚᱸᱥᱤᱵᱷᱟᱜᱽ ᱨᱮᱱᱟᱜ ᱢᱩᱞᱭᱚᱸᱠᱚᱱ/ᱨᱮᱴᱤᱝ ᱞᱟᱹᱜᱤᱫ ᱦᱮᱞᱛᱷ ᱠᱚᱰ ᱯᱨᱚᱬᱟᱞᱤ ᱨᱮᱱᱟᱜ ᱮᱛᱚᱦᱚᱵ ᱦᱩᱭ ᱮᱱᱟ᱾

ᱱᱤᱛᱟᱝ ᱨᱮ ᱕ ᱢᱟᱦᱟᱫᱣᱤᱯ ᱨᱮ ᱪᱷᱟᱹᱨᱭᱟᱣ ᱒᱒ ᱣᱤᱫᱮᱥ ᱨᱮ-᱕᱖ ᱠᱟᱨᱭᱚᱞᱚᱭ ᱡᱟᱦᱟᱸ ᱫᱚ ᱕ ᱚᱱᱩᱥᱚᱸᱜᱤᱭᱟ, ᱕ ᱯᱨᱚᱛᱤᱱᱤᱫᱷᱤ ᱠᱟᱨᱭᱚᱞᱚᱭ ᱟᱨ ᱑ ᱥᱚᱸᱭᱩᱠᱛ ᱩᱫᱽᱭᱚᱢ ᱥᱮᱞᱮᱫ ᱢᱮᱱᱟᱜ-ᱟ- ᱴᱚᱠᱭᱚ, ᱥᱤᱝᱜᱟᱯᱩᱨ, ᱦᱚᱝᱠᱚᱝ, ᱞᱚᱱᱰᱚᱱ,ᱡᱚᱨᱟᱤ, ᱯᱮᱨᱤᱥ ᱟᱨ ᱱᱤᱭᱩ ᱭᱚᱨᱠ ᱞᱮᱠᱟᱱ ᱟᱥᱚᱞ ᱵᱮᱸᱠᱤᱝ ᱟᱨ ᱣᱤᱛᱛᱤᱭ ᱠᱮᱸᱫᱽᱨᱚ ᱨᱮ ᱵᱮᱸᱠ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ